Alejandro de la Vega

Don Alejandro de la Vega on kuvitteellinen Zorron isä ja suurtilanomistaja Pueblo de Los Ángelesissa. Hän ei tiedä poikansa salaista henkilöllisyyttä ja yrittää usein saada hänestä vastuullista jatkajaa suvulleen.

Elämäkerta
Don Alejandro oli nuorin kolmilapsisessa de la Vega aatelisperheessä. Hänen esi-isät olivat taistelleet maureja vastaan katolisten kuninkaallisten Ferdinandin ja Isabellan joukoissa. Isänsä kuoltua perheen vanhin poika peri Kastiliassa sijainneen kivitalon, kun keskimmäinen jäi kirkkoon huostaan ja Alejandrosta tuli sotilas. Hän taisteli Italian sodissa alle 30-vuotiaana ja yleni aina Espanjan armeijan kapteeniksi. Hän sai palkaksi pienen pussillisen kultarahaa ja luvan matkustaa Uuteen-Espanjaan 1700-luvun lopulla. San Gabrieliin lähetysasema oli hyökkäyksen kohteena, kun munkki isä Mendoza pyysi apua eri kuntien sotilailta. Kaikista Alejandro vastasi apuun ja saapui paikalle muutaman sotilaan kanssa. He onnistuivat alivoimasta huolimatta voittamaan intiaanit, jotka yrittivät tunkeutua heidän asutukseen. Kaikkien yllätykseksi intiaanien johtaja oli noin 20-vuotias nainen Toypurnia. Alejandro halusi ettei naista tapettaisi loukkaantumisesta huolimatta vaan autettaisiin lääkkein ja ruuan voimin takaisin terveeksi. Toypurnian tervehdyttyä Alejandro päätti muutaman vuoden jälkeen mennä naimisiin hänen kanssaan. Pari sai toukokuussa 1795 pojan Diego. Johnston McCulleyn tarinoissa Alejandron vaimo oli täysin espanjalainen nainen nimeltä Chiquita, joka kuoli pian Diegon syntymisen jälkeen.

Alejandro jäi asumaan Pueblo de Los Ángelesiin, jonne hän rakennutti savitiilitalon kallionkielekkeelle. Alejandrosta tuli suurtilanomistaja, jossa hän kasvatti karjaa ja rotuhevosia. Vapaa-ajallaan hän pystytti pienen saippuatehtaan. Poikansa täytettyä 16 vuotta Alejandro lähetti hänet Madridiin jatko-opiskeluja varten ja oppimaan muun muassa miekkailua. Poikansa palattua takaisin Alejandro on jatkanut liiketoimintojaan ja opettanut poikaansa, jotta Diego voisi jatkaa suurtilanomistajana.

Elokuvissa
Alejandro teki ensimmäisen esiintymisensä kirjan ulkopuolella vuoden 1920 elokuvassa, jossa häntä näytteli Sidney De Gray. Hän on kyllästynyt poikansa Diegon saamattomuuteen ja käskee häntä kosimaan Lolita Pulidoa. Lolitan isän saatua selville Diegon kosinnasta hän suostuu tyttärensä naittamista Diegon kanssa, jolla hän voisi ratkaista rahaongelmansa.The Mark of Zorro - 1920 zorrolegend.com Viitattu 8.10.2020 

Animaatioelokuvassa The Amazing Zorro Alejandro saa vieraita Pulido perheestä, jotka vierailevat hänen luonaan pyytämässä apua taloudelliseen tilanteeseensa. Alejandro yrittää saada samalla poikansa menemään naimisiin Pulido perheen tyttären Louisan kanssa. Hän saa elokuvan lopussa tietää poikansa olevan Zorro, joka pelastaa hänet ja Pulido perheen roistoilta.

Sarjakuvissa
Dynamite Entertainmentin sarjakuvissa Don Alejandron lähettää poikansa Diegon Espanjaan, jotta he eivät miettisi poikansa äidin kuolemaa. Sillä välin Diegon ollessa matkoilla Alejandro nousee kaupungin pormestariksi.

Neliosaisessa Zorro: Sacrilegessa Don Alejandro mainitaan vain nimeltä tehdessään rahoitussopimuksen maanomistuksesta eräässä kirkollisessa kylässä. Kalliosta vapautunut pahahenki kuitenkin haluaa Zorron sulkevan kallion raivaustyöt, jotta pyhäpaikka säilyisi ennallaan.Zorro: Sacrilege nro 4

Televisiossa
Alejandro esiintyi ensimmäisen kerran televisiosarjassa Zorro vuosina 1957–1959. Hän on Diegon isä ja temperamenttinen karjatilallinen, joka uskoo vahvasti rehtiyteen ja moraaliin. Alejandron omistama karja ja maanomistukset tekevät hänet yhdestä rikkaimmista henkilöistä Kaliforniassa. Tämän vuoksi hänellä on iso vaikutus yhteiskuntansa päätöksissä. Siitä huolimatta Alejandron äkkipikaisen luonteensa vuoksi hän aiheuttaa ongelmia itselleen yrittäessään ratkoa ongelmat yksin. Hän saa sarjan lopulla selville poikansa olevan Zorro ja kannattaa poikansa jatkavan sankarin roolia.

Tulevaisuuteen perustuvassa Zorro: Generation Z -animaatiosarjassa Alejandro on Diegon isä ja de la Vega teollisuuden omistaja, joka ei tiedä perheensä salaisuutta Zorrosta. Hän ei myöskään ole varma tarvitseeko kaupunki Zorron kaltaista sankaria. Lisäksi Alejandro on huolissaan pojastaan, jonka hän luulee olevan öisin kaupungilla juhlimassa.

Videopeleissä
Alejandro on sivuhahmona The Shadow of Zorro -hiiviskelypelissä, jossa Pueblo de Los Ángeles on saanut uuden komentajan, kapteeni Fuertesin. Alejandro uskoo tunnistaneensa miehen, joka olisi pahamaineinen sotarikollinen, Zaragozan teurastaja. Alejandro kukisti mielestään hänet sodassa, jossa Fuertes oli Ranskan puolella.The Shadow of Zorro – Ps2 vaihtostore.fi Viitattu 8.10.2020

 Hahmoa näytelleet 
 Vuodet  Näyttelijät  Sarjat  Elokuvat  Konsolipelit 1920  Sidney De Gray   Zorron merkki  1940  Montagu Love   Zorron merkki (1940)   1957–59  George J. Lewis  Zorro (vuoden 1957 televisiosarja)|Zorro (1957)    1974  Gilbert Roland    Zorron merkki (1974)   1981  Carlos Rivas  The New Adventures of Zorro     1990  Efrem Zimbalist Jr.  Zorro (1990)     1990–1993  Henry Darrow  Zorro (1990)     1996–1997  Ikuya Sawaki  Kaiketsu Zorro     1997–1998  Pat Fraley  Zorro (1997)     2001  Geoffrey Bateman     The Shadow of Zorro 2002  Dale Wilson    The Amazing Zorro   2007  Osvaldo Ríos  Zorro – miekka ja ruusu     2015–2016  Michael Sorich  Zorro: The Chronicles  

Lähteet

Luokka:Zorro
Luokka:Kirjallisuuden henkilöhahmot
Luokka:Elokuvahahmot
Luokka:Televisiohahmot
Luokka:Sarjakuvahahmot
Luokka:Kuvitteelliset westernhahmot
Luokka:Kuvitteelliset upseerit